
Baptista Integrációs Központ (BIK) részéről: Ghyczy Gellért intézményvezető 
Zuglói Önkormányzat (ZÖK) részéről: Vida Attila lakhatásügyi tanácsnok
 
ZÖK: előző egyeztetésünk nyitva maradt kérdései kapcsán:

1. Haszonkölcsön szerződés jöhet szóba, ahol a haszonkölcsönbe vevő bérleti díjat nem szedhet (EZ AZ ÖNKORMÁNYZATI ÁLLÁSPONT AZ EGYEZTETÉS ÓTA MÓDOSULT).
2. Ismételten, az Önkormányzat célja, hogy a szerződött lakásokban zuglói, jelenlegi, jogcímnélküli, és/vagy gondozásra szoruló lakók kerüljenek elhelyezésre (bele nem értve ezen lakók gondozását, felügyeletét, segítését ellátó munkatárs esetleges elhelyezését), akiket az Önkormányzat a továbbiakban elhelyezni nem tud.
 
 
BIK: továbbra is nyitott a fentiekre, ismételten jelzi, hogy a fenti célt az Önkormányzat által javasolt személyek előzetes szűrésével, egyeztetéssel tudja vállani. Alapvető kérdés továbbá a szerződés hossza, hogy a BIK tudjon kalkulálni a megtérüléssel, fenntarthatósággal. Ehhez szükséges ismernie a lakások felújításának Önkormányzat által elismerhető összegét, részben a fenntartóval történő egyeztetéshez.

ZÖK: amint elkészülnek az értékbecslések, eljuttatja. Jelenlegi energiaárak mellett ésszerű lenne nyílászáró cserét is megejteni, ahol szükséges.

BIK: konkrétumok ismeretében vizsgálja a lehetőséget.

BIK: a fenntarthatósághoz szükséges végiggondolni a lakások hasznosításából szerezhető bevételek nagyságát. Ha a BIK ezeket pusztán bérbe adja, olyan bérleti díjat kell kérnie, amit a fent szereplő célcsoportba tartozók nagy valószínűséggel nem tudnak megfizetni. Segítség lehet, ha olyan szolgáltatást alakítunk ki (pl. támogatott lakhatás, külső férőhely), melyekre állami támogatás is jár, ez fedezheti a fenti célcsoportba tartozók alacsony jövedelmét. Ugyancsak érdemes megfontolni az Ilka utcai bérház lakásaiból egy családok átmeneti otthonának a kialakítását, mert ez is jelentősen javíthatja a helyzetet mind szakmailag, mind a program finanszírozhatóságát tekintve. Egyéb lehetőségek is adódhatnak (pl. az önkormányzat támogatása a szociális munkára), ez most azonban vélhetőleg nem aktuális. 
Bármilyen megoldásra nyitott, a lényeg csupán annyi, hogy a felújítás és a szakmai munka költségeit a program fedezze. 

ZÖK: megkeressük azt a szerződéses formát, amely mindkét félnek megfelelő.

BIK: felajánlja a segítségét egyéb, a területet érintő, (problémás) bérlőkkel kapcsolatos támogató tevékenységek kapcsán, egyeztetés és megállapodás alapján. A ZÖK által jelzett, az önkormányzati lakásokban lakókkal kapcsolatos problémák (nem fizetés, lakás elhanyagolása, lelakása, stb.) sokszor a szoros szakmai segítségnyújtással radikálisan csökkenthető, de ehhez az ezt a munkát végző szociális szakembereknek eszközöket kell adni a kezébe. Ezt a dimenziót is érdemes lenne bevonni a tervezésbe.

ZÖK: egyeztetést szervez az Önkormányzat illetékes intézményével, felmérendő, hogy van-e fentiekre mindkét fél által elfogadható lehetőség. 

BIK: van elméleti lehetőség szerződésen kívül is elhelyezésre, mivel a BIK számára a rászorulók elhelyezése a cél, nevezettek illetősége érdektelen. Így üres férőhely esetén akár a hajléktalanok átmeneti szállása, akár a családok átmeneti otthona nyitva áll a szolgáltatást igénylő zuglóiak előtt.

ZÖK: továbbra is fenntartjuk az elméleti lehetőségét telek átadásának, intézmény létesítésére, amennyiben azt rászoruló (gondozásra szoruló) zuglóiak elhelyezésére lehet hasznosítani.

[bookmark: _GoBack]BIK: nem zárkózik el, de ez olyan nagyságrendű projekt, ami elméleti lehetőségének vizsgálata, a finanszírozási lehetőségek felmérése szükséges BIK-ZÖK: a felújítási értékbecslések ismeretében az egyeztetés folytatódik a bérleti szerződés konkrétumai (beleértve a szerződés hosszát) tárgykörében, Rózsa Alpolgármester Úr részvételével.




